
Projekteerimistingimuste määramine
(Rahu tn.7a hoone 1. korruse siseruumide rekonstrueerimine autoremonditöökoja tarbeks)

1. ASJAOLUD JA MENETLUSE KÄIK

03.12.2008. a. Tamali Kinnisvara OÜ, registrikood 11049446, asukoht Rahu tn.7a, Narva linn, keda esindab juhatuse liige Aleksandr Tsõss, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Rahu tn.7a hoone 1. korruse siseruumide rekonstrueerimise ehitusprojekti koostamiseks autoremonditöökoja tarbeks. Narva linnas Rahu tn.7a asuv kinnistu, katastritunnusega 51106:001:0100, pindalaga 10040,0 m2, kuulub Tamali Kinnisvara OÜ-le vastavalt väljavõttele kinnistusraamatust.
2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 30 lõike1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.3  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.

3. OTSUS

3.1  Määrata projekteerimistingimused Rahu tn.7a hoone 1. korruse siseruumide rekonstrueerimise ehitusprojekti koostamiseks autoremonditöökoja tarbeks järgnevalt:                   

	3.1.1. ÜLDANDMED



	3.1.1.1  Tellija


	Tamali Kinnisvara OÜ, registrikood 11049446 

Rahu tn.7a, Narva linn

	3.1.1.2  Asukoht, algandmed                                         
	Narva linn, Rahu tn.7a
Ehitisregistri kood 118009483

Rekonstrueeritavate siseruumide pindala: kuni 500,0 m2
Maakasutuse sihtotstarve: ärimaa

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 03.12.08.a avaldus nr.2211/1-12, Aleksandr Tsõss
3.1.1.4.2 Ehitusseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Rahu tn.7a hoone 1. korruse siseruumide rekonstrueerimine 

autoremonditöökoja tarbeks.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Eesti Standard EVS 812-4:2005 „Tööstus- ja laohoonete ning garaažide tuleohutus” jne.
3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4    Projekt peab olema heaks kiidetud kõigil ehitusseadusega ettenähtud juhtudel.

3.3.5    Esitada projekti nimetus vastavalt projekteerimistingimustele.

3.3.6    Väljastatud projekteerimistingimused lisada ehitusprojekti kausta lisana.
3.3.7    Projekti koosseisus esitada originaalkooskõlastused.

3.3.8    Tehniliste näitajate esitamiseks kasutada ehitisregistri blanketti „Mitteeluruumi olulised tehnilised andmed”.
3.3.9    Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Hoone gabariidid: olemasolevad.
3.4.2 Mitteeluruumi kasutamise senise otstarbe muutmine: autoremonditöökoda.

3.4.3 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 

3.4.4 Lammutatavad ehitisosad: näidata olemasoleval korruseplaanil, lahendada ehitusprahi utiliseerimine.
3.4.5 Kandetarindites asendatavate ukseavade (müüriavade) ehitamine: lähtuda punktist 3.6.2.

3.4.6 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.7 Sisetehnosüsteemide rekonstrueerimine.
3.4.8 Muud nõuded: vastavalt ekspertiisiotsusele.
3.4.9 Katusekatte rekonstrueerimine ja fassaadide välisviimistlus on lubatud vaid terve hoone ulatuses. 
3.4.10 Parkimiskohad: lahendada Rahu tn.7a krundi piirides.  
3.4.11 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.12 Asendiplaan: näidata tehnovõrgud, sõidu- ja kõnniteede ning parkimiskohtade paiknemine jne.
3.4.13 Vaated: näidata reklaami asukoht, akende ja ukse värvitoonid, projekteeritav ala jne.
3.4.14 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
3.4.15 Projekti koosseisus esitada lisaks:   
- situatsiooniskeem,

- ruumide inventeerimisplaanid ja hoone püstlõige,

- põrandate plaan ja lõiked,

- avade täitmise plaan,

- akende, väravate ja uste eksplikatsioon,

- uute seinte spetsifikatsioon ja lõiked,

- seadmete paigutuse plaan,

- evakuatsiooniskeem jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Välisvõrkude rekonstrueerimise või projekteerimise korral esitada Arhitektuuriametile kooskõlastamiseks välisvõrkude tööprojektid. Eriosadele taotleda tehnilised tingimused ja projektid kooskõlastada vastavate võrguvaldajatega.
3.5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Enne projekteerimise algust tuleb läbi viia siseruumide ja sisetehnosüsteemide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.6.2 Kandetarindite ümberehitamine on lubatud vaid ehitusprojekti sõltumatu ekspertiisi olemasolu korral ning tarindite tehnilise ekspertiisi alusel. Tehnilises ekspertiisis määratleda kandetarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta. Teostada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
	3.7 KOOSKÕLASTUSED




3.7.1  Ida-Eesti Päästekeskuse Narva Keskkomando.

3.7.2  Krundi omanik.

3.7.3  Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1   Korraldus jõustub teatavaks tegemisest.
4.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

